PATVIRTINTA

Telšių r. Luokės Vytauto Kleivos gimnazijos direktoriaus 2018m. vasario 23 d. įsakymu Nr. V1-39

PRITARTA

Telšių rajono savivaldybės administracijos skyriaus vedėjo 2018 m. vasario 23d. raštu Nr. ŠV1-16

PRITARTA

Telšių r. Luokės Vytauto Kleivos gimnazijos tarybos posėdžio 2018 m. sausio 16 d. protokoliniu nutarimu (protokolas Nr. 1)

**TELŠIŲ R. LUOKĖS Vytauto Kleivos GIMNAZIJOS**

**2017 METŲ VEIKLOS ATASKAITA**

1. **Bendra informacija.**
	1. Mokiniai (mokinių skaičius, fiksuojant kasmet rugsėjo 1 d. duomenimis,

skaičiaus pokytis perpastaruosius 3 m.):

|  |  |  |
| --- | --- | --- |
| Metai | Rugsėjo 1 d. | Mokinių skaičiaus pokytis |
| 2015 | 279 | - 6 |
| 2016 | 257 | - 22 |
| 2017 | 232 | -25 |

* 1. Darbuotojai:
		1. bendras darbuotojų skaičius – 56
		2. mokyklos vadovai, jų kvalifikacija:

direktorius – III vadybinė kvalifikacija, 1 etatas;

direktoriaus pavaduotojas ugdymui – III vadybinė kvalifikacija, 1 etatas;

skyriaus vedėjas – III vadybinė kvalifikacija, 1 etatas;

direktoriaus pavaduotojas ūkio ir bendriesiems klausimams, 1 etatas.

* + 1. mokytojų ir pagalbos mokiniui specialistų skaičius, fiksuojant spalio 1 d. duomenis:

|  |  |  |
| --- | --- | --- |
| Pagrindinė darbovietė | Nepagrindinė darbovietė | Iš viso |
| 27 | 9 | 36 |

* + 1. mokytojų, pagalbos mokiniui specialistų kvalifikacija (skaičiuojant dirbančius ir pagrindinėje, ir nepagrindinėje darbovietėse), kvalifikacinės kategorijos:

|  |  |
| --- | --- |
| **Pedagoginiai:** |  |
| mokytojų skaičius  | 36 |
| turi aukštąjį išsilavinimą | 34 |
| turi aukštesnįjį išsilavinimą | 2 |
| su viduriniu išsilavinimu | - |
| turi pedagogo kvalifikaciją | 36 |
| turi dėstomo dalyko kvalifikaciją | 36 |
| studijuoja | - |
| ekspertai | - |
| metodininkai | 10 |
| vyresnieji mokytojai | 19 |
| mokytojai | 7 |
| neatestuoti | - |
| **Nepedagoginiai:** |  |
| darbuotojų skaičius | 21 |
| etatų skaičius | 22 |

* 1. Mokyklos dalyvavimas programų, projektų konkursuose 2017 m. (parašyta programų,

gautas finansavimas (Eur) ar kitokia parama): -

* 1. Mokinio krepšelio (MK) lėšos ir jų panaudojimas:

|  |  |  |  |  |
| --- | --- | --- | --- | --- |
| Eil. Nr. | Reikmės  | Gauta sausio 1 d. | Patikslintas planas(09-01) | Panaudota gruodžio 31 d. |
| Eur. | Proc. |
| 1. | Iš viso MK lėšų | 390 100 | 390100 | 390100 | 100 |
| 1.1. | Vadovėliams ir kt. mokymo priemonėms | 5200 | 17500 | 17500 | 100 |
| 1.2. | Mokytojų ir kt. ugdymo procese dalyvaujančių asmenų kvalifikacijai tobulinti | 2000 | 1 600 | 1 600 | 100 |
| 1.3. | Mokinių pažintinei veiklai ir profesiniam orientavimui | 800 | 1100 | 1100 | 100 |
| 1.4. | IKT diegti ir naudoti | 1 500 | 600 | 600 | 100 |
| 2. | Vienam mokiniui tenka MK lėšų | 1681,46 | 1681,46 |  |  |

* 1. Savivaldybės biudžeto (SB) lėšos ir jų panaudojimas:

|  |  |  |  |  |
| --- | --- | --- | --- | --- |
| Eil. Nr. | Reikmės  | Gauta sausio 1 d. | Patikslintas planas | Panaudota gruodžio 31 d. |
| Eur. | Proc. |
| 1. | Iš viso SB lėšų | 161500 | 161500 | 161500 | 100 |
| 1.1. | Iš jų darbo užmokesčiui | 100700 | 100900 | 100900 | 100 |

* 1. Gauta savivaldybės biudžeto (pagal LRV nutarimus ir Tarybos sprendimus):

|  |  |  |  |
| --- | --- | --- | --- |
| Eil. Nr. | Reikmės | Finansinės arba kitokios paramos išraiška | Kam ir kaip finansinė arba kitokia parama buvo panaudota |
| 1. | 147 lėšos: Valstybės biudžetas (pagal LRV nutarimus, prisidėjimas prie ES projektų) | 11900 Eur | Darbo užmokesčiui mokėti 9100 Eur;SODRA – 2800 Eur. |

* 1. Gautas 2017 metais papildomas (ne iš savivaldybės biudžeto) finansavimas arbakitokia parama iš kitų šaltinių:

|  |  |  |  |
| --- | --- | --- | --- |
| Eil. Nr. | Kiti šaltiniai | Finansinės arba kitokios paramos išraiška | Kam ir kaip finansinė arba kitokia parama buvo panaudota |
| 1. | 2% GPM parama | 306,98 Eur (likutis po 2017-12-31 969,61 Eur) | Mokinių prezidentūros sprendimu, pritarus Gimnazijos tarybai – aktų salės įgarsinimo aparatūros atnaujinimui ir užuolaidoms pasiūti (iš viso 1185,55 Eur) |

**2. Veiklos tikslų ir uždavinių įgyvendinimas**

**2017 metais buvo iškelti šie tikslai ir uždaviniai:**

1 tikslas. Kūrybiškai spręsti problemas, siekti asmeninių tikslų.

Uždaviniai:

Siekti kiekvieno bendruomenės nario asmeninio tobulėjimo.

Didinti mokytojų atsakomybę už ugdymo(si) rezultatus.

Skatinti lyderystę.

Kurti mokymuisi patrauklią aplinką.

2 tikslas. Šeimos ir kartų vertybių puoselėjimas.

Uždaviniai:

Puoselėti gimnazijos tradicijas.

Kurti naujas gimnazijos tradicijas.

Puoselėti tautinį identitetą.

*Pasiektas rezultatas. Komentarai dėl nepasiektų arba iš dalies nepasiektų rezultatų:*

1. **Tikslas.** Kūrybiškai spręsti problemas, siekti asmeninių tikslų.
	1. Uždavinys: Siekti kiekvieno bendruomenės nario asmeninio tobulėjimo.

Įgyvendinant uždavinį, didelis dėmesys buvo skiriamas mokinių mokymosi ir pasiekimų ir pažangos analizei. Remiantis nacionalinių patikrinimų, pusmečių ir metiniais rezultatais, identifikuoti „ribiniai” mokiniai, mokytojų susirinkimuose aptartos ir numatytos priemonės, būdai, taikytini konkretiems mokiniams, siekiant mokymosi pažangos. Išanalizuoti 1 ir 5 klasių mokinių Vaiko pasiekimų aprašai. Penktoje klasėje dėstantys mokytojai su mokinių pradinių klasių mokytoja rugsėjo mėnesį aptarė kiekvieną mokinį, jo gebėjimus ir problemines sritis, mokymo(si) būdus, metodus, tinkamus vaikui ir klasei.

Siekiant kiekvieno mokinio pažangos, kiekvieną mėnesį klasių vadovai analizavo mokinių mokymosi rezultatus, stebėjo mokinių daromą pažangą, iškilusias problemas sprendė su mokiniu, pokalbių metu mokinys turėjo galimybę reflektuoti savęs pažinimą, numatyti tolimesnius savo mokymosi tikslus, galimybes ir būdus tiems tikslams pasiekti (64% mokinių teigia, kad individualių pokalbių metu su klasės vadovu aptarė savo mokymąsi, galimybes, silpnybes, savo elgesį ir pomėgius). Į mokinio pažangos stebėjimą ir pagalbos mokiniui teikimą siekiama įtraukti jo tėvai/globėjai: vykdyti trišaliai susitikimai mokinys+klasės vadovas+tėvai, kurių metu aptarta, kas mokiniui sekasi, kokių sunkumų iškyla, ieškota, kokios pagalbos galėtų teikti tėvai, vykdytas tėvų švietimas. 85% tėvų teigia, kad yra įtraukiami į vaiko mokymosi sėkmių aptarimus mokykloje. Du kartus per metus organizuoti klasėse dėstančių mokytojų susirinkimai, kurių metu buvo planuojamas pagalbos mokiniui organizavimas, ieškoma mokymo metodų tinkančių konkrečiai klasei, dalijamasi mokytojų gerąja patirtimi dirbant su konkrečia klase. Dėl kylančių konfliktų klasėje, organizuotas IG klasės pamokų stebėjimas, siekiant išsiaiškinti mokinių netinkamo elgesio pamokose priežastis. Spalio mėnesį stebėtos 28 vienos savaitės pamokos IG klasėje (direktorė, direktoriaus pavaduotoja ugdymui, skyriaus vedėja, socialinė pedagogė). Stebėtų pamokų išvados ir rekomendacijos aptartos su mokiniais, klasėje dėstančiais mokytojais, su kai kurių mokinių tėvais individualiai. Vaiko gerovės komisijoje svarstyta apie pagalbos mokiniams teikimą (5 pasitarimai, 33 mokinai). Mokiniams siūlytos dalykų konsultacijos, namų darbų klubas, PPT specialistų (psichologo) konsultacija, teikiama mokytojo padėjėjo pagalba.

Efektyviai veikia Namų darbų klubas. Mokiniai čia ne tik atlieka neatliktus namų darbus, bet dirba ir tie, kas neturi galimybės namuose atlikti namų darbų užduočių. Namų darbų klubą savanoriškai lanko daugiau mokinių nei 2016 metais, mažėja neatlikusių namų darbus mokinių skaičius (60%mokinių teigia, kad visada ruošia namų darbus).

Sukurtas mokinių pažangos fiksavimo sistemos projektas. Vykdytos sistemos nauda buvo stebima: vadovaujantis metinių mokinių pasiekimų ataskaitų duomenimis, aukštesnįjį lygį 2016-2017m.m. 1-4 klasių mokinių grupėje pasiekė 22,22 % vaikai (13,7% - 2016 m.), 5-8 klasių mokinių grupėje 7,32 % (6,8 % - 2016 m.), pagrindinį ir patenkinamą lygį pasiekusių mokinių bendras lygis nepakito, tačiau lyginant koncentrus, rezultatus pagerino vidurinio ugdymo mokiniai – pagrindinį lygį pasiekė 47% (38% - 2016 m.), 11 mokinių buvo skirti vasaros darbai (6 iš jų socialinės veiklos ir projektinių darbų), kurso paliktas kartoti vienas mokinys – 0,45% (1,23 – 2016 m.). Vertinant pusmečių signalinius mokinių rezultatus, stebėta mokinių mokymosi pažanga, 79% apklaustų tėvų teigia, kad jų vaikas noriai eina į mokyklą.

Skatinant mokinių asmeninį tobulėjimą, savęs pažinimą, kiekvienoje klasėje buvo organizuojami užsiėmimai, kuriuose atliekamos užduotys, leidžiančios pažinti save, bei užsiėmimai, skirti klasės bendruomeniškumui, komandai formuoti ir stiprinti, pvz.: akcija-žaidimas „Mokomės bendrauti“ 6 kl., klasės valandėlė „Bendrumo klasėje paieška. Kokias išvadas galima padaryti iš klasės nedalyvavimo mokyklos renginiuose?“ 6 kl.; kolektyvą ir grupę dirbti kartu skatinantys žaidimai 7 kl., klasės valandėlė „Draugų įtaka, renkuosi mokytis?“ 7 kl.; „Mokomės klausyti ir išklausyti. Aš ir kolektyvas“ IIG kl.; „Kaip spręsti konfliktines situacijas?“ IIG kl.; diskusija „Ką man reiškia draugai?“ IVG kl. ir kt.

72% mokinių teigia, kad mokytojai padeda jiems pažinti savo gabumus ir pomėgius. Forumo „Emocija+“ tyrimo rezultatais, 52% mokinių gerai jaučiasi gimnazijoje; 28% nei gerai, nei blogai (nuotaika neutrali).

2017 m. neturime mokinių, kurie praleido 40 – 50% pamokų (2016 m.buvo 3 mokinai), 2017m. 30% praleido 1 mokinė (2016 m. buvo 3 mokiniai). Prasto pamokų lankomumo problema išlieka, bendras praleistų pamokų skaičius nežymiai didėja (2017 m. – 6604, 2016 m. – 5113). 2016 m. blogiausiai lankanti klasė buvo 8 klasė, 2017 m. išlieka ta pati klasė IG.

Siekiant tėvų asmeninio tobulėjimo, be individualių pokalbių vaiko ugdymo, auklėjimo klausimais vykdymo, buvo suorganizuotos 2 paskaitos tėvams: ,,Kaip tėvai gali įtakoti vaiko mokymosi rezultatus“ (Šiaulių PPT psichologas L.Jokubpreikšas); „Rūkymo žala. Elektroninės cigaretės“. Per Šeimos dieną mokinių, tėvų ir administracijos atstovams suorganizuotas forumas ,,Emocija plius‘‘, kuriame diskutuota apie emocinę aplinką mokykloje ir kaip tai siejama su mokinių mokymosi rezultatais. Tėvai įtraukiami į ugdymo procesą – 7 mamos vedė pamokas pradinių klasių mokiniams. Tėvams internete (socialiniame tinklapyje facebook, elektroniniame dienyne) pateikiama informacija (straipsniai, publikacijos) vaikų ugdymo tematika. Įgyvendintas VšĮ „Meda Project” projektas „EBRU – tapymas ant vandens“, į kurį įsitraukė 20 šeimų. 85% apklaustų tėvų teigia, kad yra įtraukiami į vaiko mokymosi sėkmių aptarimą mokykloje.

2017 metais 3 mokytojai kėlė kvalifikaciją ir įgijo mokytojo metodininko vardą. 91,5 % mokytojų kėlė kvalifikaciją seminaruose, konferencijose. 62,5 % mokytojų kvalifikaciją kėlė daugiau nei 5 dienas (2016 metais – 50%). Dalis seminarų išklausyti nuotoliniu būdu (pedagogas.lt platformoje nupirktas VIP abonementas). Įgyta patirtimi mokytojai dalijosi metodinių grupių susirinkimuose. Mokyklos mokytojams organizuotas seminaras „Kintantys modernaus ugdytojo vaidmenys. Efektyvi šiuolaikinė pamoka Y-Z kartų mokiniams”, dalyvavo 28 gimnazijos mokytojai. Pradinių klasių mokytojos dalijosi ptirtimi su Telšių rajono kolegėmis – organizavo metodinę dieną gimnazijoje, vedė 4 atviras pamokas kolegėms. 1-2 klasėje pradėta naudoti nauja mokymo priemonė TAIP! Patirtimi dirbant su šia priemone dalytasi su Tryškių Lazdynų Pelėdos gimnazijos, Kaunatavos pagrindinės mokyklos pradinių klasių mokytojais. Mokytojai skaitė pranešimus rajono mokytojams (10 pranešimų).

Mokytojai dalydamiesi patirtimi drąsiau nei 2016-ais metais vedė ir stebėjo atviras pamokas, siekdami didesnės ugdymo turinio integracijos, vedė integruotas pamokas, pamokas netradicinėse aplinkose (gimnazijos teritorijoje, miestelyje ir apylinkėse, Telšių mieste ir rajone, kituose šalies miestuose). Mokytojai išbandė ir metodinėse grupėse reflektavo naujų ugdymo(si) metodų pritaikymą. Projekto metodas imtas sėkmingai taikyti ne tik 9-10, bet ir pradinėse klasėse. Pripažinta, kad didesnį dėmesį reikia skirti projektui, kadangi šis metodas padeda mokiniams praktiškai pritaikyti žinias. Pradėti taikyti metodai, susiję su informacinėmis kompiuterinėmis sistemomis: testavimas svetainėje emokykla, fizikos mokytojas parengė kompiuterinę programą „Rinkime greitai“, toliau skatina mokinius domėtis ir dėsto fiziką nuotolinio mokymo svetainėje [www.netikfizika.lt](http://www.netikfizika.lt), mokytojai inicijavo ir pradėjo vykdyti respublikinį projektą „Virtuali kelionė po Lietuvos piliakalnius“ – sukūrė virtualią metodinę priemonę „Lietuvos piliakalniai“ (<http://piliakalniai.weebly.com/>).

Mokslo metų pabaigoje mokytojai pildo Praktinės, metodinės, auklėjamosios veiklos ir profesinio tobulėjimo ataskaitas. Metodinėse grupėse mokytojai pristatė ir aptarė savo ataskaitas, 80 % laiku pristatė parengtus dokumentus (2016m. – 30%).

Siūlymai ir rekomendacijos 2018 m.:

1. Įvairinti mokinių mokymosi motyvacijos skatinimo būdus.
2. Diferencijuoti mokinių veiklas pamokose.
3. Didinti mokinių ir jų tėvų (globėjų) atsakomybę už mokymąsi, ugdymo procesą orientuoti į mokinių savarankišką mokymąsi, ugdomąsias veiklas sieti su praktika.
4. Organizuoti susitikimus su žymiais žmonėmis, kurie motyvuotų siekti užsibrėžtų tikslų, padėtų spręsti problemas, įsitraukti į bendruomenės gyvenimą.

*Uždavinio įgyvendinimas – 90%.*

* 1. Uždavinys: Didinti mokytojų atsakomybę už ugdymo(si) rezultatus.

Siekiant didinti mokytojų atsakomybę už ugdymo(si) rezultatus, metodinėse grupėse, mokytojų taryboje analizuoti nacionalinių patikrinimų, PUPP ir BE rezultatai. Didelis dėmesys skirtas mokinių mokymosi pasiekimų ir pažangos analizei – kiekvieno pažangos įsivertinimui ir dalykų mokytojų atliekamam mokinių pažangos vertinimui, rezultatų aptarimui per dalyko pamokas. Kaip rodo rezultatų suvestinės, visi mokytojai ir mokiniai stebi, analizuoja ir įsivertina ugdymo(si) pažangą. Baigiamosios vidurinio ugdymo klasės mokytojai organizavo bandomuosius egzaminus. Analizavo pusmečių, bandomųjų ir Valstybinių egzaminų rezultatų atitiktį, koregavo dalykų vertinimo sistemas. Daugumos mokinių pasiekimų ir rezultatų dermė tinkama. Mokytojų tarybos posėdyje analizuotas mokinių pažangos pamokoje stebėjimas, fiksavimas, duomenų naudojimas, mokytojai aptarė, dalytasi patirtimis, kaip vykdomas pažangos fiksavimas pamokoje.

Siekiant mokytojų asmeninio tobulėjimo, atsakomybės už ugdymo(si)rezultatus bei ugdant mokytojų veiklos savirefleksiją, organizuoti mokinių pažangos aptarimai pagal klases (klasei dėstančių mokytojų susirinkimai), kuriuose aptarti pagalbos mokiniui teikimo būdai, priemonės, ugdymo metodai, labiausiai tinkantys konkrečiai klasei.

Stebėtas ir analizuotas informacinių technologijų naudojimas pamokose. Nors turima bazė patenkinama, mokytojai nėra išradingi naudodami IKT pamokose. Dažniausiai naudojama programa MS PowerPoint ir tinklapis Youtube.com. Ruošiantis pamokoms, rengiant projektus dažniausiai naudojamos paieškų sistemos. Tačiau jau randasi mokytojų, kurie IT panaudoja apklausoms, testavimui, vertinimui, pamokos turinio įtvirtinimui (emokykla.lt, klase.eduka.lt, Padlet, Quizlet, Quizizz, fizikos mokytojas parengė kompiuterinę programą „Rinkime greitai“, skatina mokinius domėtis ir dėsto fiziką nuotolinio mokymo svetainėje www.netikfizika.lt.).

Mokslo metų pabaigoje inicijuotas mokytojų veiklos įsivertinimas pagal parengtą anketą. 80% mokytojų laiku pateikė ir metodinėse grupėse pristatė savo veiklos įsivertinimą.

Siūlymai ir rekomendacijos 2018 metams:

1. Plėtoti mokytojų veiklos savirefleksiją.
2. Metodinių grupių veiklą kreipti ugdymo proceso (pamokos) tobulinimui.
3. Stiprinti mokytojų kompetencijas diferencijuojant ir individualizuojat pamokos turinį.
4. Įvairinti IKT panaudojimą pamokose.

*Uždavinio įgyvendinimas – 90%.*

* 1. Skatinti lyderystę.

Siekiant šio tikslo, mokiniai buvo raginami dalyvauti įvairiuose konkursuose, olimpiadose: tarptautiniame matematikos konkurse „Kengūra“, tarptautiniame edukaciniame konkurse „Olympis“, rajono olimpiadose, respublikiniame konkurse „Tramtatulis“ (1 mokinys pateko į regioninį turą), respublikiniame skaitovų konkurse „Gegutės šėlsmas“ (3kl. mokinys laureatas), zoniniame skaitovų konkurse (II vieta – IVG mokinys).

Mokinių lyderystei skatinti, patyriminei kompetencijai ugdyti pagrindinio ugdymo 9 ir 10 klasėse rengiami projektai, jie pristatomi gimnazijos bendruomenei. Mokiniai įgyja viešo kalbėjimo, projekto rengimo bei bendravimo ir bendradarbiavimo įgūdžių. Projektinių darbų rengimas gerina ir gimnazijos aplinką – kelios merginos įrengė Mokinių savivaldos kabinete poilsio zonas. Projektinės veiklos pirmuosius projektus pristatė ir pradinių klasių mokiniai.

Gimnazijoje sėkmingai savo veiklą vykdė mokinių savivalda, organizavo įvairius renginius: geriausių mokinių rinkimai, forumas „Emocija+“, lyderystės renginiai, spalvoti penktadieniai, IIIG mokinės ir mokytojo foto paroda „Neringa vs Sigitas“, IIG mokinės darbų paroda, kartu su Lietuvos vaikų ir jaunimo centru įgyvendintas projektas „(Gal)iu“; projektas „Kino klubas”.

Ugdymo karjerai organizavimui buvo surengta „Karjeros diena“. Visi pagrindinio ir vidurinio ugdymo programų mokiniai vyko į Telšius susipažinti su įvairių profesijų žmonėmis, aplankytos stambios Telšių gamybos įstaigos, paslaugų sektorius – 8 įmonės, 3 švietimo įstaigos; mokiniai susipažino daugiau nei su 40 profesijų, vidurinio ugdymo mokiniams surengtos pratybos – seminarai Telšių teritorinėje darbo biržoje. IIG-IIIG klasės mokiniai mokosi pasirinktą ugdymo plano dalyką – „Karjeros planavimas“, kiekvienoje klasėje vesta po 5 integruotus karjeros ugdymo užsiėmimus. Organizuota 10 karjeros veiklinimo išvykų.

Dalyvauta tarptautiniame projekte ,,Jaunieji mokyklos paramedikai“, kuriame aštuoni IG-IIG mokiniai, išklausę teorinių žinių ir atlikę praktines užduotis, gavo pažymėjimus.

Mokiniai įtraukiami į sprendimų priėmimą gimnazijoje (mokinių prezidentūra, gimnazijos taryba): mokinių sprendimu atnaujinta aktų salės įgarsinimo įranga.

*Uždavinio įgyvendinimas – 100%.*

* 1. Kurti mokymuisi patrauklią aplinką.

2017 metais atliktas 4 kabinetų remontas: fizikos, chemijos ir 2 matematikos kabinetų. Šiuose ir kituose kabinetuose atnaujintos mokyklinės lentos. Iš mokinio krepšelio lėšų įsigyta 15 nešiojamų kompiuterių, kitos kompiuterinės technikos. Pertvarkyti pirmo aukšto koridoriaus informaciniai stendai. Estetiškai tvarkingiau atrodo visos patalpos, kuriose pakeista grindų danga.

Ieškant įvairesnių mokymosi erdvių, pravesta 15 pamokų ne mokyklos teritorijoje: Luokės miestelio apylinkėse, kitose įstaigose, Varnių regioniniame parke, muziejuose. Organizuota 19 edukacinių išvykų.

Pateikta paraiška ir gimnazija atrinkta įgyvendinti Lions Qest prevencinę programą Paauglystės kryžkelės. Stiprinant mokinių pozityvų bendravimą, organizuota veiksmo savaitė „Be patyčių“, tolerancijos diena, pyragų diena – išsipildymo akcija. Tačiau daugėja mokinių netinkamo elgesio atvejų: organizuoti 6 Vaiko gerovės komisijos pasitarimai netinkamo elgesio koregavimui, svarstyta 10 mokinių (2016 m. 4 pasitarimai, svarstyti 5 mokiniai). Mažėja patyčių, pašaipų atvejų: per paskutinius 2 mėnesius nesišaipė iš kitų 76% mokinių (2016 m. 63%), 60% apklaustų mokinių teigia, kad nebuvo šaipomasi iš jų (2016 m. – 49%).

Gimnazijos narių bendruomeniškumui stiprinti organizuoti renginiai: Šeimos diena, Adventinio vainiko pynimas, bendruomenės rytmetys, draugiškumui, savitarpio pagalbai stiprinti skirtos klasės valandėlės.

Siūlymai ir rekomendacijos 2018 metams:

1. Išnaudoti galimybes organizuoti pamokas netradicinėse erdvėse.
2. Įrengti patrauklią mokiniams skaitymą skatinančią erdvę.
3. Į Lions Qest prevencinės programos Paauglystės kryžkelės įgyvendinimą įtraukti kuo daugiau gimnazijos darbuotojų.
4. Aktyviau bendradarbiauti su kitomis mokymo institucijomis ir socialiniais partneriais.

*Uždavinio įgyvendinimas – 95%.*

1. Tikslas. Šeimos ir kartų vertybių puoselėjimas.
	1. Puoselėti gimnazijos tradicijas.

Gimnazijoje organizuoti tradiciniai renginiai: Abiturientų susitikimas, Šeimos diena, „Šviesoforas”, Rudenėlio šventė, Šimtadienis, Paskutinis skambutis, sporto diena, Mokytojų diena ir kt. Paminėtos valstybinės šventės, Kovo 11-osios proga rėmėjų prizais apdovanoti 6 geriausi (šauniausias pradinukas, iniciatyviausia grupė, pilietiškiausia klasė, geriausias mokinys, padaręs didžiausią pažangą mokinys, visuomeniškiausias mokinys, garsinantis mokyklą mokinys). Organizuotas Konstitucijos egzaminas. Bendradarbiaujant su Luokės visų šventųjų bažnyčia vykdomos rekolekcijos. Mokinių pažinimo bei mokėjimo mokytis kompetencijos ugdytos per tradicinius renginius Tyrėjų naktis, fizikos popietė (2017 m. tema „Energija“), matematikos popietė, Europos kalbų diena. Tačiau mokiniai neišreiškia noro dalyvauti renginiuose.

*Uždavinio įgyvendinimas – 95%.*

* 1. Kurti naujas gimnazijos tradicijas.

Į Pyragų dienos organizavimą įsitraukė patys mokiniai, tėveliai (surinkta ir paaukota 262 eurai). Įsitvirtino pirmokų šimtadienio šventė. Gruodžio mėnesį organizuotas Protų mūšis (dalyvavo tik du tėvai; 2016 m. – vienas). Mokiniai inicijuoja ir organizuoja Helovyno ir Valentino dienos šventes.

*Uždavinio įgyvendinimas – 100%.*

* 1. Tautinio identiteto puoselėjimas.

Ugdant mokinių kalbinę, rašytinę išraišką ir puoselėjant lietuvių kalbos vertybes gimnazijoje antrą kartą organizuota lietuvių kalbos savaitė, konkursas „Švari kalba – švari galva“, rašytas nacionalinis lietuvių kalbos diktantas (2017 m. dalyvavo 11 suaugusių, 96 mokiniai). Puoselėjant tautinį identitetą, organizuotos Užgavėnės, Kaziuko mugė, Adventinio vainiko pynimas su vienuole.

Siūlymai ir rekomendacijos 2018 metams:

1. Į renginių organizavimą įtraukti daugiau mokinių, didinti jų atsakomybę.
2. Puoselėti tradicijas, viešinti gimnazijos veiklą stiprinant gimnazijos įvaizdį Luokės bendruomenėje.
3. Panaudoti tėvų gebėjimus ir paramą ugdymo proceso tobulinimui.

*Uždavinio įgyvendinimas – 95%.*

 **3. Kontroliuojančių institucijų ar išorės audito tarnybos atlikti patikrinimai (išvadų**

**apibendrinimas ir įvykdytos priemonės)**

|  |  |  |  |  |
| --- | --- | --- | --- | --- |
| Eil. Nr. | Data | Akto Nr. | Tikrinusi institucija | Svarbiausios išvados |
|  | 2017-05-03 | PA.8-52 | Telšių visuomenės sveikatos centras | Veikla vykdoma pažeidžiant Lietuvos higienos normos HN 21:2011 reikalavimus: 7 – neturi higienos paso;49 – sanitarinių įrenginių skaičius;52 – grindų danga nelygi;58 – nevienodas dirbtinės šviesos išsklaidymas./Pažeidimai šalinami. |
|  | 2017-05-03 | PA.8-53 | Telšių visuomenės sveikatos centras | Viekšnalių skyriaus veikla vykdoma pažeidžiant Lietuvos higienos normos HN 21:2011 reikalavimus: 7 – neturi higienos paso./ Pažeidimas pašalintas. |
|  | 2017-10-26 | C4-11 | Telšių rajono savivaldybės administracija. Civilinės saugos skyrius | Gimnazijos veikla atitinka LR civilinės saugos įstatyme ir kituose civilinę saugą reglamentuojančiuose teisės aktuose nustatytus reikalavimus. |
|  | 2017-03-10 | R1 0396-0100 | Lietuvos Respublikos valstybinė darbo inspekcija | Neatliktas rizikos vertinimas darbo vietoje – sporto salėje./ Pažeidimas pašalintas. |
|  | 2017-12-28 | ŠV8-5 | Telšių rajono savivaldybės administracijos Švietimo ir sporto skyrius | Koreguoti elektroninio dienyno nuostatus.Koreguoti Mokinių pažangos ir pasiekimų vertinimo tvarkos aprašą. / Pažeidimai šalinami. |

**4. Problemos (**sąlygotos vidaus ir išorės faktorių)

1. Vykdomas koridorių ir klasių grindų dangos keitimas (nuo 2017-09-01) trukdo tinkamai įgyvendinti kūno kultūros dalyko programas.

2. Mokinių skaičiaus mažėjimas Viekšnalių skyriuje ir pradiniame ugdyme Luokės gimnazijoje.

3. Susirgus mokytojui dalykininkui ar mokytojai išėjus vaiko auginimo atostogų, sudėtinga rasti vaduojantį mokytoją specialistą (pvz., anglų kalbos).

4. Pabrango kvalifikacijos kėlimo seminarai, didėja išlaidos, mažėja iš mokinio krepšelio apmokamų seminarų skaičius, mokytojai mažiau dalyvauja seminaruose.

5. Atsainus tėvų požiūris į mokinių lankomumą (teisina ir dangsto vaikus, pamokas praleidinėjančius be priežasties).